طاہر بن ابی ہالہ

طاہر بن ابی ہالہ بن زرارہ اسدی تمیمی نبی کریم ﷺ علیہ وسلم کے جلیل القدر صحابی اور رسول اللہ ﷺ کے ربیب (سوتیلے فرزند) تھے۔ ان کی والدہ حضرت خدیجہ بنت خویلد رضی اللہ عنہا ہیں، جو ام المؤمنین اور نبی کریم ﷺ کی پہلی زوجہ مطہرہ تھیں۔ رسول اللہ ﷺ نے انھیں یمن کے بعض علاقوں پر والی مقرر کیا تھا۔
خلیفہ اول حضرت ابو بکر صدیق رضی اللہ عنہ نے انھیں حروب الردہ کے دوران ازد تہامہ کے مرتدین کے خلاف لڑنے کا حکم دیا، جہاں انھوں نے ان پر فتح حاصل کی۔ابن الأثير الجزري (1994)، أسد الغابة في معرفة الصحابة، تحقيق: عادل أحمد عبد الموجود، علي محمد معوض (ط. 1)، بيروت: دار الكتب العلمية، ج. 5، ص. 389
وہ اور ان کے بھائی قریش کے بنی عبد الدار کے حلیف تھے۔ ان کا خاندان مکہ مکرمہ کے معزز، باوقار اور سربراہ خاندانوں میں شمار ہوتا تھا۔ ان کی عزت و وقار کا عالم یہ تھا کہ زمانہ جاہلیت میں ان کے بارے میں کہا جاتا تھا: "واللہ ! تم آلِ نباش بن زرارہ سے زیادہ معزز ہو"۔
ان کے گھر مسجد حرام کے قریب واقع تھے اور لوگ ان گھروں کی طرف اشارہ کر کے کہا کرتے تھے: "یہ ان کی رہائش گاہیں تھیں۔"العقد الثمين في تاريخ البلد الأمين، التقي الفاسي، ج 6 ص 187. 
 نسب 
طاہر بن ابو ہالہ (اصل نام: نباش بن زرارہ بن وقدان بن حبیب بن سلامہ بن غوی بن جروہ بن اسید بن عمرو بن تمیم الاسیدی العمروی التمیمی)۔
ان کی والدہ حضرت خدیجہ بنت خویلد رضی اللہ عنہا ہیں، جن کا نسب یہ ہے:
خدیجہ بنت خویلد بن اسد بن عبد العزی بن قصی بن کلاب بن مرہ بن کعب بن لوی بن غالب بن فہر بن مالک بن قریش بن کنانہ۔
 بھائی اور بہنیں 
 والد اور والدہ سے مشترک بھائی:
 . ہند بن ابو ہالہ
 . حارث بن ابو ہالہ
 . زبیر بن ابی ہالہ
 . ہالہ بن ابی ہالہ
 والدہ سے (نبی اکرم ﷺ کے ذریعے) بھائی اور بہنیں:
 . قاسم بن محمد
 . عبد اللہ بن محمد
 . زینب بنت محمد
 . رقیہ بنت محمد
 . ام کلثوم بنت محمد
 . فاطمہ بنت محمد ابن الكلبي (1986)، جَمْهَرة النَّسَب، تحقيق: ناجي حسن (ط. 1)، عالم الكتب، ص. 269

 حروب الردہ میں کردار 

رسول اللہ ﷺ کے وصال کے بعد، قبیلہ ازد تہامہ نے ارتداد اختیار کر لیا۔ خلیفہ اول حضرت ابو بکر صدیق رضی اللہ عنہ نے الطاہر بن ابو ہالہ کو ان کے خلاف روانہ کیا۔ الطاہر نے ان سے جنگ کی، ان پر غالب آئے اور ان کے کئی افراد کو قتل کیا۔ اس کامیابی کے بعد تہامہ کے راستے محفوظ ہو گئے اور مرتدین کو "الأخابث" (ناپاک لوگ) کے لقب سے یاد کیا جانے لگا۔
طاہر نے اس موقع پر ان الفاظ میں اپنے احساسات کا اظہار کیا:
فلم تر عيني مثل يوم رأيته
بخبث المخازي في جموع الأخابث
فو اللَّه لولا اللَّه لا ربّ غيره
لما فضّ بالأجزاع جمع العثاعث
ترجمہ:

 حوالہ جات 

زمرہ:بنو تمیم
زمرہ:مکہ میں پیدا ہونے والی شخصیات
زمرہ:صحابہ و صحابیات